Той отново е на бойното поле, когато започва Холандската война. Повикан в Брюксел, получава чин фелдмаршал и се включва в армията на бранденбургския курфюрст Фридрих-Вилхелм. По-известно е участието му в армията на Раймондо Монтекуколи, който воюва с французите (маршал Тюрен) край Рейн. Заедно обсаждат Бон. Когато през юни 1674 г. Тюрен побеждава имперската армия при Зинсхайм, Бурнонвил събира останките и със сериозни подкрепления навлиза в Елзас. Там не се оставя да бъде победен в битката при Енцхайм (октомври 1674), но в началото на следващата година губи при Тюркхайм и предпочита да се върне на изток от Рейн. След този неуспех принцът е повикан от испанското правителство в Каталония, после е изпратен да потуши Месинското въстание. С това военните му ангажименти приключват, а остатъка от живота си прекарва на управленски постове.